
**ORGANISASJONSPLAN**

**FOR**

**Kolvereid IL**



# 

Vedtatt på årsmøtet 29.03.2023 – foreberedelse til årsmøte mars 2024

# 

Innhold

[1](#_Toc161255875)

[Innledning 3](#_Toc161255876)

[Grunnlagsopplysninger for idrettslaget 3](#_Toc161255877)

[Historikk 3](#_Toc161255878)

[Idrettslagets sportslige plan 4](#_Toc161255879)

[Visjon 4](#_Toc161255880)

[Særgruppene i Kolvereid IL stiller seg bak følgende 4](#_Toc161255881)

[Virksomhetsideen 5](#_Toc161255882)

[Hovedmål 5](#_Toc161255883)

[Delmål 5](#_Toc161255884)

[Virkemiddel 5](#_Toc161255885)

[Idrettslagets Organisasjon (her er det gjort en del endringer) 6](#_Toc161255886)

[Årshjul 7](#_Toc161255887)

[Årsmøtet 9](#_Toc161255888)

[Styrets funksjon og sammensetning 10](#_Toc161255889)

[Medlemmer 14](#_Toc161255890)

[Anlegg 14](#_Toc161255891)

[Informasjon 15](#_Toc161255892)

[Økonomi 15](#_Toc161255893)

[Regnskap 15](#_Toc161255894)

[Medlemskontingent 15](#_Toc161255895)

[Reklame/sponsoravtaler 15](#_Toc161255896)

[Panteordning 15](#_Toc161255897)

[Utleie 15](#_Toc161255898)

[Kiosk 16](#_Toc161255899)

[Lønn og honorar 16](#_Toc161255900)

[Reiseregning 17](#_Toc161255901)

[Merverdiavgift 17](#_Toc161255902)

[Økonomisk utroskap/varslingsplikt 18](#_Toc161255903)

[Klubbdrakter/profilering 18](#_Toc161255904)

[Politiattest 18](#_Toc161255905)

[Fair Play 18](#_Toc161255906)

[Utmerkelser og æresbevisninger 19](#_Toc161255907)

[Innsatspris 19](#_Toc161255908)

[Leif Bachs minnefond 19](#_Toc161255909)

Innledning

Kolvereid IL ble stiftet i 1923 og er et breddeidrettslag som består av 8 særgrupper og 4 arbeidskomiteer. Hovedstyret består av fem personer (arbeidsutvalg) i tillegg til at leder fra hver særgruppe inngår i hovedstyret.

Alle oppgaver i idrettslaget organiseres og drives på dugnadsbasis/frivillig arbeid.

Hensikten med denne organisasjonsplanen er å beskrive alle aktiviteter, slik at det blir lettere for våre medlemmer å innta alle typer tillitsverv i Kolvereid IL.

**Denne organisasjonsplanen er et levende dokument som er gjenstand for revisjon på årsmøte.**

Grunnlagsopplysninger for idrettslaget

Navn: Kolvereid IL

Stiftet: 24.02.1923

Idrett: Fleridrettslag

Postadresse: 7970

E-postadresse: leder.hovedlaget@kolvereidil.no

Bankkonto: 4467.10.21301

Bankforbindelse: SNM

Internettadresse: www.kolvereidil.no

Organisasjonsnummer i Brønnøysundregisteret: 970 162 550

Anleggsadresse: 7970 Kolvereid

Telefon: 910 03 534

Tatt opp som medlem i Norges idrettsforbund og olympiske og paralympiske komite/NIF

Registrert tilknytning til Nord-Trøndelag idrettskrets

Registrert tilknytning til Nærøysund idrettsråd

Klubbnummer i NIFs medlemsregister: KL17510006

Årsmøtemåned: Mars

Historikk

På www.kolvereidil.no kan du lese litt om historien til Kolvereid IL. Klikk [her](http://kolvereidil.no/ommoss/?avdeling=hovedlaget) for direkte link

# Idrettslagets sportslige plan

Kolvereid IL skal være en åpen og demokratisk organisasjon der formålet er å drive idrett organisert i Norges idrettsforbund og olympiske og paralympiske komité (NIF)

Arbeidet skal preges av frivillighet, demokrat, lojalitet og likeverd.

Alle idrettslige aktiviteter skal bygge på grunnverdier som Ærlighet, Samhold, Respekt, Glede, Trivsel

Idrettslaget er selveiende og frittstående med utelukkende personlige medlemmer.

## Visjon

***Flere over lengre tid***

### Særgruppene i Kolvereid IL stiller seg bak følgende

* All aktivitet, uansett alder, skal ha fokus på mestring.
* Alle særgrupper forplikter seg til å tilby aktivitet for barn og ungdom.
* Alle aktive over 12 år skal ha forebyggende basistrening i den ordinære treningstida.
* For all aktive under 13 år skal lik spilletid være gjennomgående i all lagidrett. Ved ulik spilletid bør det konkretiseres hvilke prinsipper og kriterier som legges til grunn for ulik spilletid.
* Inntil barnet er 13 år skal det ikke spesialiseres plassering i lagidrett.
* Det er nulltoleranse for mobbing i vårt idrettslag.
* Idrettslaget skal jobbe aktivt for å oppnå nulltoleranse for ufint språkbruk.
* Medlemmene i KIL skal oppleve et rusfritt idrettsmiljø.
* Alle trenere, lagledere og tillitsvalgte skal levere inn politiattest ihht NIFs regler~~hvert andre år.~~
* Foreldrevettregler skal følges i vårt idrettslag.
* Det anbefales at alle trenere og lagledere gjennomfører særgruppens basis trenerutdanning.
* Alle trenere skal få tilbud om og gjennomføre årlig førstehjelpskurs.
* Idrettshjulet skal legges til grunn når treninger skal fastsettes i alle særgrupper. For utøvere under 13 år. (Idrettshjulet revideres hvert år.)
* Styret, ikke den enkelte trener, i hver særgruppe har ansvar for når treningstilbudet starter/avsluttes for hvert lag/idrettsgren.
* Arbeidsutvalget og alle særgruppene skal jobbe aktivt for at hoopit blir implementert og aktivt brukt innen økonomi, medlemsregistrering, treningsoppmøte og kommunikasjon ut til foresatte og utøvere.
* Arbeidsutvalget og alle særgruppene skal benytte de epostadressene som er tildelt gjennom domenet kolvereidil.no
* Det er mulig for en særgruppe og søke hovedlaget om å bli en arbeidskomite for en ubestemt periode. Det er en av to kriterier som må fylles. 1) særgruppen drar ikke på stevner, cuper, turneringer osv. 2) Særgruppen består av mindre enn 10 aktive utøvere.
* Arbeidskomiteen må ha en leder.
* Lederens oppgave blir å rapporter hva arbeidskomite gruppen har for aktivitet til leder i hovedlaget
* Leder i arbeidskomiteen skal også levere bilag til kasserer i hovedlaget
* Leder i arbeidskomiteen skal godkjenne bilagene i nettbanken.
* Leder i hovedlaget har ikke mulighet til å godkjenne en dugnadsjobb for hele idrettslaget uten at det er flertall i hovedlaget.

## Virksomhetsideen

Kolvereid IL skal være hovedaktør for utvikling av idretten til en betydelig bredde- og konkurranseidrett i vårt lokalmiljø, enten i egen regi, eller gjennom samarbeid med andre.

## Hovedmål

Opprettholde et variert sportslig tilbud til flest mulig.

### Delmål

Skal opprettholde eller øke dagens medlemstall

Skal være åpen for alle og ha et allsidig tilbud

Utøver under 13 år skal ikke spesialiseres i en idrett, men oppfordres til allsidig trening.

Særgrupper som ikke er i sesong, skal komme i tillegg til og ikke istedenfor særgrupper i sesong.

All aktivitet, uansett alder, skal ha fokus på mestring.

### Virkemiddel

Opprettholde et attraktivt breddetilbud for våre medlemmer

# Idrettslagets Organisasjon (her er det gjort en del endringer)

**ÅRSMØTET**

**Hovedstyret**

|  |  |
| --- | --- |
| Leder | Styremedlem Fotball |
| Nestleder | Styremedlem Håndball |
| Sekretær hovedstyret | Styremedlem Badminton |
| Kasserer hovedstyret | Styremedlem E-sport |
| Styremedlem hovedstyret | Styremedlem svømming |
| Varamedlem hovedstyret | Styremedlem Ski |
|  | Styremedlem Trim  Styremedlem Turn |
|  |  |

**Valgkomité**

Leder

Medlem

Medlem

Varamedlem

**Anleggs/-bane komité**

Leder

Medlem

Medlem

Medlem

Medlem

Håndball

Trim

Svømming

Fotball

Turn

Ski

Badminton

E-sport

Arbeidskomiteer

* Judo
* Friidrett
* Orientering
* Allidrett

**Kontrollutvalg**

**(4 stk)**

**Web ansvarlig**

Anleggs komité for kunstgressbanen og web ansvarlig velges blant de sittende medlemmer i organisasjonen, eller hovedlaget står fritt til å oppnevne egnede personer til posisjonene.

# Årshjul

|  |  |
| --- | --- |
| Januar | * Forberede årsmøte |
| Februar/Mars | * Alle særgrupper skal ha avholdt sitt årlige møte innen februar. * Follarennet - ski |
| Mars | * Årsmøte i KIL avholdes innen 31. mars. * 15.3 Frist for søknad av kulturmidler til Nærøysund kommune * Tidlig mars er det frist for å søke spillemidler til utstyr kjøpt i fjor. Søknad sendes i sportsadmin * Kolvereidrennet - ski |
| April | * Sende inn idrettsregistrereingen til NIF over antall medlemmer i hver særgruppe innen 30. april * Kasserer i hovedlaget sender inn søknad på mva kompensasjon for hele KIL * Første møte i nytt hovedlagsstyret. Avklare møtedag. Hovedlaget har ett styremøte hver mnd med unntak av juli. * Namdalidrettsens møteplass * Nøkkerosacup Badminton * Turnsportens dag (april/mai) * Turn – salg av Bambusa * Handballavslutning * Ski avslutning |
| Mai | * KIL går i 17. mai toget under egen fane. Leder i hovedlaget er ansvarlig for at fanen er klar og at noen bærer denne 17. mai. * Dugnadslister til KD skal være sendt ut i god tid før skoleslutt * Fotball lotteri mai/juni |
| Juni | * Ønske om halltid høst/vår avklares internt og sendes til kommunen før skoleslutt * Årsmøte Nærøysund Idrettsråd * Tine fotballskole |
| Juli | * Lilandcup Badminton torsdag i uke 30 |
| August | * Kolvereiddagene * Brækkabakkan opp ansvarlig KIL Ski * Bod i gata, ansvarlig for booking er KIL hovedlag |
| September | * SMN cup fotball * Frist for kulturmidler * Follalunken søndag etter SMN Cup. Ansvarlig Hovedlaget |
| Oktober | * Turn – salg av Bambusa |
| November | * Søknadsfrist for spillemidler må være sendt til kommunen innen 15.11 * Fotballavslutning |
| Desember | * Utbetaling av LAM og Mva kompensasjon * Ribbecup i romjula |

###### Viser hovedsesongen til de ulike særgruppene

|  |  |
| --- | --- |
| Allidrett | Mellom høst- og påskeferie |
| Badminton | Voksne – hele året Barn - |
| E- sport | Skoleruta |
| Fotball | Futsal: november – mars  Fotball seriespill: april - oktober |
| Friidrett | April – september |
| Håndball | September – april |
| Judo |  |
| Orientering | Vår -> Elgjakt |
| Ski | Styrkeetrening: Skitrening: Oktober - April |
| Svømming | Oktober – April |
| Trim | Hele året |
| Turn | Skoleruta |

# Årsmøtet

* Årsmøtet er lagets/klubbens høyeste myndighet.
* Årsmøtet blir avholdt en gang i året i måneden som er fastsatt i loven (mars).
* Protokollen fra årsmøtet sendes til idrettsrådet i kommune, og de særkretser idrettslaget er tilsluttet. Protokollen kan legges ut på idrettslagets internettsider.
* Innkalling til årsmøtet skal skje en måned før årsmøtet avholdes.
* Innkalling annonseres på nettet eller i avisen, eller sendes/legges ut til medlemmene.
* Innkomne forslag skal være styret i hende to uker før årsmøtet og sakspapirene skal sendes ut en uke før.
* Årsmøtet er for medlemmer i klubben, det vil si de som har betalt medlemskontingenten. Foreldre/foresatte har ikke fullmakt til å stemme for medlemmer under 15 år.
* Årsmøtet legger grunnlaget for styret sitt arbeid, og alle som ønsker å bli med å bestemme hvordan klubben skal drives bør stille på årsmøtet.
* Årsmøtet skal gjennomføres slik det er fastsatt i lovens årsmøteparagraf 13.

|  |
| --- |
| Styrets funksjon og sammensetning |
| |  | | --- | | Kolvereid IL hovedstyre består av leder, nestleder, sekretær, kasserer, styremedlem og ett varamedlem. Videre har vi 4 revisorer og en valgkomite bestående av 3 personer. I tillegg sitter leder for hver særgruppe i hovedlagets styre, for tiden 15 stykker.  Styret skal   * Planlegge og ivareta lagets totale drift, herunder mål- og strategiarbeid, budsjett og regnskap samt oppgaver beskrevet i §1 NIFs lover, lovnorm for idrettslag. stryet har ansvar for at det finnes retningslinjer for aktiviteten i klubben * Iverksette bestemmelser og vedtak fattet av årsmøte eller andre overordnede idrettsmyndigheter * Stå for lagets daglige ledelse, og representere laget utad * Disponere lagets inntekter (tilskudd, kontingent o.a.) og fordele disse etter plan og godkjent budsjett * Oppnevne komiteer og utvalg etter behov, og utarbeide instruks for disse.   Leder   * er klubbens ansikt utad, og klubbens representant i møter og forhandlinger * står for klubbens daglige ledelse, koordinerer styrets og klubbens totale aktivitet * innkaller til styremøter, forbereder saker og leder møtene * godkjenner betalinger som er lagt i nettbank * skal påse at valg, adresseforandringer, oppgaver over medlemmer o.a. som har interesse for/skal sendes inn til krets- og forbund, meldes til overordnede instanser innen gitte frister. * tar seg av inngående og utgående post, og eventuell arkivering   Nestleder   * fungere som leder under dennes fravær, og bør derfor være valgt med henblikk på at han/hun kan rykke opp som leder på et senere tidspunkt. * bistår leder og danner et lederteam med denne. * har ellers definerte oppgaver, på samme måte som et ordinært styremedlem * Nestleder fungerer som politiattestansvarlig. * Nestleder er Idrettslagets representant i Nærøysund Idrettsråd   Sekretær   * føre referat over alle styremøter og medlemsmøter. * tar seg av arkivering. * lage møteplan i samsvar med hele styret, distribuere denne til alle styremedlemmer. * lage oversikt over styrets medlemmer, og sende det ut til alle medlemmene. * distribuere møtereferat til styrets medlemmer og internettside   Kasserer   * Disponerer lagets midler og har fullmakt til klubbens bankkontoer * har kjennskap til kontoplan og fører regnskap i henhold til denne (<http://www.idrett.no/ftp/Lover/doc/kontoplan.htm>). * Legger fakturaer inn i nettbank for utbetaling, må der godkjennes av leder * har til enhver tid oversikt over lagets økonomiske situasjon og følger opp denne * sette opp regnskap ved årsslutt og påser at dette blir revidert til årsmøtet. * Utsending av medlemskontingent fra Hoopit * Fakturering av sponsoravtaler og annen fakturering fra hovedlaget * Rapporterer til Brønnøysund registrene * Administrator i nettbank * Medlemsansvarlig i Hoopit * Søker på mva kompensasjon for KIL * Utbetaler LAM midler og mottatt mva kompensasjon til særgruppene * Ansvarlig for VIPPS   Styremedlem   * møter på styrets møter * tildeles konkrete oppgaver i henhold til styrets vedtak * er idrettslagets barneidrettsansvarlig * Utnevne en web ansvarlig   Valgkomite  Valgkomiteen har ansvaret for personalmessig og funksjonell utvikling av klubben ved å rekruttere nye styremedlemmer.   * Diskutere med styre om eventuelle endringer i styrets sammensetning * Holde seg informert om, og diskutere med, medlemmene om ulike kandidater for styreoppdrag, og derigjennom få rede på om ønskede personer har kunnskap, tid og interesse for oppdraget * Før årsmøtet, avgi skriftlig forslag på nomineringen som skal forelegges medlemmene på årsmøte * Under årsmøte presenterer valgkomitéens forslag * Evaluere eget arbeid etter årsmøte | |  | |

Kontrollutvalget

Oppgavene til kontrollutvalget fremgår av NIFs lov § 2-12, som lyder:

***§ 2-12. Kontrollutvalg***

*(1) Alle organisasjonsledd skal velge et kontrollutvalg med leder og minst ett medlem.*

*(2) Kontrollutvalget skal kontrollere at styret utfører de oppgaver styret er tillagt etter organisasjonsleddets lov.*

*(3) Kontrollutvalget avgir beretning til årsmøtet/tinget. Beretningen skal inneholde en beskrivelse av kontrollutvalgets arbeid i årsmøte-/tingperioden, samt utvalgets konklusjon på om styret har utført de oppgaver det er tillagt etter loven, jf. (2).*

*(4) Kontrollutvalget skal ha tilgang til alle opplysninger, redegjørelser og dokumenter som utvalget anser nødvendig for å utføre sine oppgaver.*

*(5) Kontrollutvalget skal forelegges alle forslag til vedtak som skal behandles på årsmøte/ting, og kan avgi en uttalelse til forslagene dersom utvalget finner det nødvendig.*

*(6) Kontrollutvalg i organisasjonsledd som ikke har engasjert revisor, skal foreta regnskapsrevisjon.*

*(7) Organisasjonsledd kan på eget årsmøte/ting vedta instruks for kontrollutvalget, gi utvalget ytterligere oppgaver, og presisere dets oppgaver, forutsatt at dette ikke reduserer utvalgets ansvar og rettigheter etter denne bestemmelse, eller på annen måte er uforenlig med utvalgets oppgaver.*

*(8) Idrettsstyret kan gi nærmere bestemmelser om kontrollutvalg i NIFs organisasjonsledd.*

Medlemmer

For informasjon om medlemskap i Kolvereid IL henvises det til våre vedtekter på [http://kolvereidil.no](http://kolvereidil.no/wp-content/uploads/2016/09/lov-kolvereid-il.pdf?avdeling=hovedlaget)

# Anlegg

KIL Hovedlag står som eier av alle anlegg i KIL. Forsikring på anleggene ligger i hovedlaget.

**Kunstgressbanen**

Vedlikeholdes av Anleggs komitéen.

Leies ut til Nærøysund kommune på dagtid og KIL fotball på kveldstid.

*KIL Fotball får lov å brøyte, forutsatt at riktig utstyr benyttes som er godkjent av leverandør og godkjent av leverandør og anleggskomite. det vil si grønn traktor fra kommunen og brøyteskjær beregnet for brøyting av kunstgressbanen. Brøytingen skal foregå når banen er så fryst at den ikke tar skade av brøytingen. KIL Fotball må koste brøytingen.*

**Skihytta**

Driftes av KIL Trim

**Skistua**

Driftes av KIL Ski

**Lysløypa**

Driftes av KIL Ski

Vi har 4 festeavtaler:

* GNB 62 BNR 214 (Flasnes) inngått 1981, oppdatert i 2017. Automatisk videreføring i 5 år fra utløpsdato 10. mai 2021 (2026) + nye 5 år
* GNR 62 bnr 14 (Strøm) gjelder 1.1.2002, gjelder i 40 år (2042)
* GNR 62 BNR 1 (Opplysningsvesenets fond), inngått 1.1.2001, gjelder i 40 år (2041)

**Hoppbakken**

Festeavtale GNR 62, bnr 1 Avg.nr 408-241 med Opplysningsvesenets fond, gjelder fra 1.1.1985. Gjelder i 40 år (utgår 2024)

**Friidrettsanlegg**

Friidrettsanlegget eies av Nærøy kommune. KIL eier 1/3. I 2019 ble friidrettsanlegget fjernet til fordel for Nærøysund Arena.

**KIL bua m. sanitæranlegg**

Vedlikeholdes av Anleggs komitéen

**Akebakken Nordre**

Festeavtale GNR 62, Bnr1 med Opplysningsvesenets fond. Gjelder fra 1.5.1997. Gjelder i 40 år. Vedlikeholdes av hovedlaget. (2037)

**Skate/sykkel parken**

Ny skatepark i 2022 ved barne- og ungdomsskolen. Vedlikeholdes av kommunen.

# Informasjon

Idrettslaget informerer medlemmene via nettsiden som har adresse: [www.kolvereidil.no](http://www.kolvereidil.no)

# Økonomi

* Hovedstyret er juridisk ansvarlig for lagets økonomi
* Hovedstyret og særgruppene er ansvarlig for å sette opp budsjett før årsmøtet.
* Alle innkjøp skal godkjennes av lagets/særgruppenes leder
* Kasserer legger faktura inn i nettbank, leder godkjenner for utbetaling.
* Det er tegnet underslagforsikring for de som disponerer kontoene.
* Alle Sponsoravtaler som medfører en gjenytelse i form av f.eks. markedsføring av logo, skal koordineres med hovedlaget på forhånd.

## Regnskap

<https://www.idrettsforbundet.no/klubbguiden/klubbokonomi/>

Fra regnskapsåret 2019 er det kjøpt inn felles regnskapssystem for hele idrettslaget, Visma eAccounting. Alle særgruppene skal føre regnskap i dette eller et annet regnskapssystem som enkelt lar seg importere til Visma eAccounting

## Medlemskontingent

Medlemskontingenten fastsettes på årsmøtet som egen sak. jf. egen bestemmelse i idrettslagets lov. §4

Medlemskontingent skal betales for hvert enkelt medlem.

Barn kr. 50,-

Ungdom kr. 100,-

Voksne kr. 100,-

## Reklame/sponsoravtaler

Alle sponsoravtaler ut over kr 10.000 skal godkjennes av hovedstyret.

Alle sponsoravtaler skal hovedstyret informeres om.

Hovedsponsor: Moen Marin, Coop Kolvereid utgår i 2024, Sentrum Campus. 2023-2025

Hovedsponsor banen: SMN (under diskusjon)

Mediasponsor: Ytringen, som innebærer fri annonsering fra Ytringen mot promotering av Ytringen på arena og nettside.

## Panteordning

Det er inngått avtale med Infinitum for innsending av panteflasker i sekker som blir utbetalt til KIL. Alle lag og særgrupper kan benytte seg av ordningen. Ordningen administreres av kasserer

## Utleie

Kunstgressbane

* Nærøy kommune, 10 årsavtale, utgår 2022. Kr 50.000+mva
* KIL Fotball, årlig forhandling, pt. Kr 50.000+mva

Kil-bua

* Gratis utleie til KIL

Skihytta

* Kan leies ut, kontakt KIL trim leder.

Skistua

* Kan leies ut til skoler og barnehager

## Kiosk

Kiosksalg skjer i regi av særgruppene.

For hver dag det har vært kiosksalg skal det foretas opptelling av kassen. Denne skal signeres av minst 2 stykker. Oppgjørsskjema skal leveres til kasserer/lagleder.

Kil har avtale med VIPPS som betalingsløsning tilrettelagt for alle særgrupper.

Hovedansvarlig for VIPPS er Kasserer i hovedlaget.

Kil har 4 zettle terminaler. Alt salg i kiosk/arrangement skal registreres via zettle. Betaling kan gjøres med kort, vipps eller kontant. I fotballsesongen ligger det 2 terminaler i KIL bua. I handballsesongen ligger det 2 terminaler på kjøkkenet i hallen.

## Lønn og honorar

KIL utbetaler følgende honorar til arbeidsutvalget i hovedlaget:

* Leder: kr 10 000,-
* Nestleder: kr 2 000,-
* Kasserer: kr 10 000,-
* Sekretær: kr 2 000,-
* Styremedlem: kr 1 000,-

Trenere på seniornivå evt. eldste klasse v. mangel på seniorlag kan honoreres med inntil kr. 30 000

Det gis mulighet for økonomisk kompensasjon til trenere/ledere, eksempel tapt arbeidsfortjeneste, dekt treningsavgift for egne barn, klesgodtgjørelse, gavekort o.l.

Medlemmer i styrene i særgruppene kan kompenseres med inntil kr. 10 000,- per person per år, inntil kr 25 000,- totalt for hver særgruppe.

Når beløpet samlet kommer over p.t kr. 10 000,- skal det innberettes til skatteetaten, og KIL må betale arbeidsgiveravgift ihht reglene. (Satsen er ihht skatteetatens satser)

Kjøregodtgjørelse: betales det ut kjøregodtgjørelse og andre kostnader skal det leveres kjøreliste og kvittering for utgifter. Km.sats: etter statens skattefrie satser. Skal være avtalt på forhånd med særgruppestyret eller hovedstyret.

## Reiseregning

KIL utbetaler reiseregning kun der det er forhåndsavtalt.

**Særgruppene følger egne retningslinjer og satser.**

**Reiseregning/utlegg - standardskjema:**

KIL har eget skjema for utfylling av reiseregning

**Krav til reiseregning:**

* Alt fylles ut på reiseregningen:
  + navn, adresse, fødselsdato, bankkonto.
  + til og fra og dato for hver enkelt reise
  + formål med hver enkelt reise
  + ved diett må klokkeslett (avreise/ankomst) oppgis
* Vedlegg til reiseregningen (kvitteringer):
  + Kvitteringer skal være vedlagt

## Merverdiavgift

KIL er registrert for mva for omsetning ifm kunstgressbanen.

* Pliktig virksomhet
  + Utleie av banen
  + Arenareklame

# Økonomisk utroskap/varslingsplikt

For å hindre økonomisk utroskap skal alle særgrupper og hovedlaget ha to stykker som disponerer bankkonti i fellesskap (dvs. ingen skal kunne overføre/ta ut penger fra en bankkonto alene).

Kolvereid IL har underslagsforsikring gjennom klubbforsikring i IF .

# Klubbdrakter/profilering

**Klubbgenser/Overtrekksklær/T-skjorter etc.**

Felles for KIL: Lagets tre hovedsponsorer skal stå på venstre side med lagets logo øverst.

Sport1 står på venstre side. KIL hovedlag er eier av disse sponsorinntektene.  
Har særgruppen egen logo så kan den være på andre steder på klærne.

**Lagsdrakter**

Hver særgruppe sørger for drakter til lagene. Draktene skal være gul/svart. Logoer her kan avvikes fra KIL sine hovedsponsorer. Fargene på bortedraktene kan variere.

# Politiattest

Politiattest skal avkreves av personer som skal utføre oppgaver for idrettslaget som innebærer et tillits- eller ansvarsforhold overfor mindreårige eller mennesker med utviklingshemming. Med mindreårige menes barn og unge under 18 år.

Personer under 18 år skal også avkreves politiattest. Den nedre grense er 15 år.

Hvem skal vi ha attest fra. Trenere, oppmenn, foreldre som er med på turneringer som ledere. De som ofte kjører andre sine barn. Det er bedre å ha for mange attester en for lite.

Politiattestansvarlig i Kolvereid IL er nestleder

Gyldighet politiattest: 2 år

Alle som skal ha politiattest må fremvise attesten til politiattestansvarlig, eller til leder i sin særgruppe som har fått delegert ansvar for å innhente info fra politiattest.

Politiattestansvarlig skal lagre opplysninger om hvilke personer som er avkrevd

Politiattest i Hoopit, at attesten er fremvist og dato for fremvisningen. Selve attesten beholdes av søkeren.

# Fair Play

Defineres i særgruppene (p.t. Handball og fotball)

# Utmerkelser og æresbevisninger

## Innsatspris

**I 1984 ble det vedtatt å sette opp en innsatspris i Kolvereid Idrettslag.**

Statuttene  
Innsatsprisen skal være en påskjønnelse til medlemmer i laget som har fremmet lagets interesser i siste år eller over flere år på en fremragende måte. Dette for å skjerpe interessen til innsats for laget.

Innsatsprisen kan tildeles både aktive idrettsutøvere for god og stor innsats, og for organisatorisk eller administrativ innsats. Den kan også tildeles grupper i laget.

Hovedstyret bør avgjøre hvem som skal tildeles innsatsprisen. Det bør utdeles en pris hvert år. Når spesielle forhold tilsier det, kan flere priser utdeles i et år. De som har fått prisen et år, kan ikke få prisen senere.

## Leif Bachs minnefond

**Leif Bach` s utdanningsfond for aktive, trenere og ledere i Kolvereid idrettslag.**

Fondet forvaltes av styret i Kolvereid idrettslag.

Skriftlig søknad sendes til styret i Kolvereid idrettslag.

Søkere må være medlemmer i Kolvereid idrettslag.

Søknaden må inneholde en plan for hvordan støttebeløpet er tenkt brukt.

Særgruppene må informere og oppmuntre sine medlemmer til å søke på fondet.

Kunngjøring av søknadsfrist sendes ut av leder i Kolvereid idrettslag til lokalavisa, kolvereidil.no og til særgruppene.

Hovedlaget og Særgruppene i Kolvereid IL er ansvarlig for at fondets størrelse opprettholdes ved at Fondet tilføres midler ved utbetaling.

**Formål med fondet:**

**Aktive**

* + Stimulere til økt satsing og personlig utvikling i sin idrett.
  + Heve det idrettslige nivået i klubben.
  + Være til inspirasjon til andre aktive i klubben.
  + Være med på å sette Kolvereid idrettslag ”på kartet”.

**Trenere, ledere og dommere**

* + Øke egen kompetanse
  + Videreutvikling
  + Undervisning slik at flere får del i den økte kompetansen
  + – Inspirasjon til økt innsats i klubben
  + – Heve det idrettslige nivået i klubbe

**Støttebeløp**

Det deles ut et årlig beløp på inntil kr. 5000,-

**Søknadsfrist**

Rullerende søknadsfrist

Første gang det ble utdelt av fondet var på Årsmøtet i Kolvereid Idrettslag høsten – 07.

**Rapport**

Søker sender en rapport til styret i Kolvereid idrettslag om hvordan støttebeløpet er brukt senest 1 år etter at støttebeløpet er utdelt.